Surpriză în preliminarii. Macedonia de Nord a învins Germania.
Macedonia de Nord a câştigat, 2-1, pe terenul Germaniei. În urma rezultatelor de miercuri, Armenia conduce clasamentul grupei J. România este pe locul patru, cu trei puncte.
Reprezentativa de fotbal a Germaniei a fost învinsă miercuri seara, pe teren propriu, de naționala Macedoniei de Nord, scor 1-2, în preliminariile Campionatului Mondial de Fotbal din Quatar 2022. În urma acestui rezultat, Armenia conduce grupa J, în care evoluează și România.Prima mare surpriză a preliminariilor europene pentru Campionatul Mondial Quatar 2022 s-a înregistrat miercuri seara pe Schauinsland-Reisen-Arena, din Duisburg, unde reprezentativa masculină a Macedoniei de Nord a învins Germania cu scorul de 2-1. Macedonia de Nord era cotată la casele de pariuri cu șanse de 33/1 pentru o eventuală victorie.Macedoneni au deschis scorul în al doilea minut de joc suplimentar, al primei reprize, prin veteranul Goran Pandev, care a primit o pasă perfectă de la Enis Bardhi. Anterior, Germania dominase clar meciul, având chiar și un șut în bara transversală.Ilkay Gundogan a egalat în minutul 62, din penalty, dar oaspeții au reușit golul victoriei în minutul 85, prin Elif Elmas, ultimele minute aducându-le nemților, în ciuda celor aproape 10 minute de prelungiri, doar două cartonașe galbene.În urma rezultatelor de miercuri, Armenia conduce clasamentul grupei J, din preliminariile europene pentru calificarea la CM Qatar 2022, cu 9 puncte, urmată de Macedonia de Nord, cu 6 puncte.Pe locul trei se află Germania, tot cu 6 puncte, dar cu golaveraj inferior, urmată pe patru de România cu 3 puncte și pe cinci de Islanda, tot cu 3 puncte. Ultima poziție îi revine Liechtenstein-ului, care nu are nici un punct.